Diari Oficial de la Generalitat Valenciana


Sumari del DOGV 341, del 14-02-1986 (1986/805745)

DECRET 200/1985, de 23 de desembre, del Consell de la Generalitat Valenciana, sobre indemnitzacions per raó de servei.
----------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/12/23/200/dof/vci/html**

### Dades del document

Número de DOGV
:   341

Data del DOGV
:   14-02-1986

Secció del DOGV
:   DISPOSICIONS GENERALS

Número del document
:   1986/805745


Data del document
:   23-12-1985

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 200/1985, de 23 de desembre, del Consell de la Generalitat Valenciana, sobre indemnitzacions, per raó de servei.  
La determinació no solament de les indemnitzacions que han d'atorgar-se al personal de la Generalitat Valenciana per a compensar-los de les despeses que hagen d'efectuar per raons de servei, sinò també la justa determinació de les quanties, és un objectiu que cal assolir necessàriament.   
Des de l'entrada en vigor del Reial Decret 1344/1984, de 4 de juliol, sobre indemnitzacions per raó de servei, ha passat un temps suficient en el qual hom ha adquirit l'experiència necessària per a dictar les disposicions adients, adaptades a les necessitats de la Generalitat Valenciana.   
En atenció d'aquests motius i a proposta del Conseller d'Economia i Hisenda, amb la deliberació prèvia del Consell en la reunió del dia 23 de desembre de 1985,   
DECRETE:   
Article primer  
1. Aquest Decret té com a finalitat la de regular les indemnitzacions que corresponguen a tot el personal de la Generalitat Valenciana, excepció feta dels membres de les Corts Valencianes, del Consell, de la Sindicatura de Comptes i del Consell Valencià de Cultura, a causa de les comissions de serveis que els siguen conferides, trasllats de residència i concurrència a sessions de Consells, Comissions, Juntes, Tribunals d'examen, Jornades, Cursos o supòsits semblants.   
2. Excepcionalment tindran dret a indemnització aquells qui sense estar vinculats a la Generalitat per una relació continuada de servei siguen designats per aquesta, en raó de la seua especial preparació, per a participar directament i ocasional en l'execució de funcions de la realització de les quals derive per al personal intern aquell dret.   
CAPITOL I  
Defnició de les diverses classes d'indemnitzacions  
per raons de servei  
Article segon  
Les indemnitzacions que hom podrà concedir seran per alguna de les raons següents:   
1. Dieta. Es la quantitat que hom acredita diàriament per compensar les despeses que origina l'estada fora de la residència oficial per raó de servei.   
2. Despeses de viatge. Es la quantitat que hom abona per la utilització de qualsevol mitjà de transport amb motiu de desplaçament, fora de la residència oficial, per raó de servei.   
3. Indemnització especial. Es la compensació que hom atorga per les despeses extraordinàries que impliquen determinades comissions o pels danys soferts pels comissionats en els seus béns a conseqüència del compliment del servei encomanat.   
4. Indemnització per residència eventual. Es la quantitat que acrediten diàriament aquells qui per raons de servei, hagen de residir en un lloc distint al de residència oficial.   
Igualment, hom considerarà indemnització per residència eventual tots els casos en què, a conseqüència de la durada de la comissió de servei, aquesta es prolongue més d'un mes.   
L'assistència a cursos de capacitació, especialització o ampliació d'estudis i en general els de perfeccionament que efectue el personal de la Generalitat, en virtut d'autorització expressa per cada cos, tindran caràcter de residència eventual, sempre que tinguen lloc fora de laresidència oficial i la durada siga superior a un mes.   
5. Assistència. Serà la quantitat que corresponga a qui haja d'acudir personalment a les reunions de Consells, Comissions, Juntes o altres òrgans semblants, així com qui havent estat designat per a formar part de Tribunals d'oposicions o concursos, que se celebren al si de la Generalitat Valenciana, assistesquen a les sessions.   
Igualment, hom considerará indemnització per assistència, aquella que corresponga percebre als qui participen com a moderadors, ponents, professors, etc., en jornades, conferències, cursos o supòsits semblants.   
6. Trasllat de residència. Es la quantitat que correspon de percebre al personal al servei de la Generalitat, en els casos de trasllat forçós de la residència oficial.   
CAPITOL II  
Dret a la percepció  
Article tercer  
1. Les dietes i despeses de viatge seran cobrades pel personal vinculat a la Generalitat Valenciana per qualsevol relació de servei, és a dir, càrrecs de representació política i altres càrrecs nomenats pel Consell, els tècnics, administratius, subalterns i altre personal integrat en les plantilles d'aquella, el personal que tinga contracte de col·laboració temporal, mentre dure aquesta, així com, amb caràcter excepcional, aquelles persones a les quals es refereix l'apartat 2 de l'article primer.   
2. Igualment, els membres dels Consells, Comissions Juntes, Tribunals o altres órgans pareguts tindran dret a la percepció de dietes i despeses de viatge.   
3. Mai no serà procedent l'abonament de dietes per les despeses que puguen originar-se en el territori del municipi de la residència oficial o habitual del perceptor.   
Article quart  
Excepcionalment tindran dret a percebre indemnització especial aquells qui, per la naturalesa de la comissió encomanada, hagen d'efectuar despeses extraordinàries en el desenvolupament del seu compliment, així com aquells qui, com a conseqüència directa de l'execució del servei per al qual foren comissionats sofres quen danys en els seus béns.   
Article cinqué  
La indemnització per residència eventual serà pertinent en tots els casos en què, per raons de servei, hom haja de residir en un municipi distint de l'oficial per una durada major d'un més. La indemnització per residència serà incompatible amb la percepció de dietes.   
El termini màxim perquè es puga percebre aquesta indemnització serà de sis mesos, prorrogables, excepcionalment, per un altre període d'aquesta durada o menor.   
Article sisé  
1. Tindran dret a la percepció de la indemnització per assistència els membres del Consells, Comissions, Juntes Tribunals, etc., per la seua participació personal en les reunions que se celebren per a tractar assumptes propis de la competència de cada un d'aquests òrgans, sempre que així estiga reglamentàriament establert i les reunions haguessen estat formalment convocades.   
2. Així mateix, tindran dret a la percepció de la indemnització per assistència, aquells qui participen en el desenvolupament de les jornades, seminaris, cursos, etc., organitzats per la Generalitat, quan la seua participació siga com a moderador, ponent, professor o intervenció de caràcter semblant.   
3. La indemnització per assistència podrà ser acreditada per aquelles persones que, havent estat nomenades membres titulars o suplents d'un Tribunal, assistesquen personalment a les sessions que se celebren fins a l'acabament de les proves corresponents. Cap membre que forme part d'un Tribunal no podràpercebre més d'una "assistència" per acudir a diverses sessions el mateix dia.   
4. Les indemnitzacions definides en els apartats anteriors no seran percebudes pel personal al servei de la Generalitat en els supòsits que les reunions o actes que donarien lloc al cobrament, se celebren en hores de la jornada normal de treball d'aquests.   
5. La no concurrència a les reunions convocades, encara que siga per causes justificades, no donarà dret a la percepció de la indemnització per assistència.   
6. La percepció d'aquesta indemnització serà incompatible amb l'abonament de dietes i despeses de viatge en tots aquells casos en què per, assistir a la reunió, calga desplaçar se fora del terme municipal on hom tinga la residència oficial.   
Article seté  
Tindran dret a la percepció d'indemnització per trasllat de residència el personal en el qual concórreguen els requisits que reglamentàriament es fixen perquè un trasllat siga considerat com a forçós.   
CAPITOL III  
Quantitat de les indemnitzacions  
Article vuité  
1. A fi d'atendre les despeses produïdes, la dieta es descompondrà en dos subconceptes:   
-Despeses d'hostalatge i restauració.   
-Altres despeses.   
2. Les despeses d'hostalatge i restauració hom les justificarà mitjançant les factures dels establiments hotelers i de restauració utilitzats per raó de servei i les seues quantitats seran aquelles que corresponguen per aplicació dels Annexos I i II d'aquest Decret.   
3. La percepció per «Altres despeses» es cobrará en raó de les despeses difícils de justificar que puguen produir-se en tota comissió de servei, i s'hauran d'ajustar a les quantitats que hom especificarà en l'Annex d'aquest Decret.   
Article nové  
Tota comissió de serveis en la qual es cobren dietes, donarà el dret a viatjar per compte de la Generalitat Valenciana, en el mitjà de transport que hom determine a l'hora d'autoritzar la comissió, que serà el més adequat, segons les característiques del servei. Quan el desplaçament es realitze per mitjà de les línies regulars, hom abonarà el bitllet utilitzat.   
Si s'utilitzen vehicles particulars la indemnització a percebre es cobrarà segons el detall següent:   
a) Si es tractara de vehicles dels mateixos comissionats, serà la quantitat que resulte d'aplicar als quilòmetres recorreguts els preus que hom fixa en l'Annex III d'aquest Decret.   
b) Si es tractara de vehicles de lloguer, serà la quantitat que importe realment la seua utilització, segons justificació fefaent, i el cost mai no podrà ser major a l'oficialment establert.   
c) Hom no percebrà indemnització quan el recorregut siga major en quilometres a l'itinerari corresponent adequat per a la realització del servei.   
Article deu  
La quantitat de la indemnització especial serà l'import de les despeses extraordinàries, que efectivament s'hagen tingut o dels danys realment soferts en els béns del comissionat, justificant-los en la forma que hom indica en l'article vint-i-dos d'aquest Decret.   
Article onze  
La indemnització per residència eventual tindrà com a límit màxim el vuitanta per cent de la quantitat de les dietes corresponents a cadascun dels grups als quals es refereix l'Annex I d'aquest Decret, tot corresponent la seua fixació a l'Autoritat que la concedí.   
Article dotze  
La percepció de les indemnitzacions per assistència s?ajustarà, en la seua quantitat, a allò determinat en l'Annex IV d'aquest Decret.   
Article tretze  
La indemnització per trasllat de residència tindrà com a límit: les despeses del viatge del trasllat, el seu consort i fills que visquen amb ell i a les seues expenses, en la classe que corresponga; una dieta de la seua categoria per a cada membre de la família assenyalada, que efectivament es trasllade i al transport del mobiliari i objectes en les condicions que la Conselleria d'Economia i Hisenda establesca.   
Article catorze  
A proposta de la Conselleria d'Economia i Hisenda, el Consell actualitzarà cada any, amb efectes de I de gener, la quantitat de les indemnitzacions.   
Article quinze  
1. Cap comissionat no podrà percebre dietes del grup superior al que li corresponga, tot i realitzar el servei per delegació o en representació de qui es trobe classificat en un grup superior.   
2. En casos excepcionals i quan les comissions tinguen extraordinària importància o porten annexa una especial solemnitat en la representació de la Generalitat Valenciana, podrà ser augmentada la quantitat de les dietes, prèvia sol·licitud de la Conselleria interessada i l'acceptació per part de la d'Economia i Hisenda.   
Article setze  
El personal que forme part de Delegacions Oficials serà rescabalat íntegrament de les despeses o percebrà les indemnitzacions abonables als qui presidesquen la Delegació Oficial corresponent.   
Article disset  
En tots els casos les quantitats fixades com a quantia de les indemnitzacions han d'entendre's que són íntegres, per la qual cosa estant algunes d'enes subjectes a gravamen per l'Impost sobre la Renda de les Persones Físiques, li seran deduïts els percentatges corresponents per al seu ingrés en el Tresor Públic.   
CAPITOL IV  
Autoritzacions i acomptes en comissions de servei  
Article divuit  
1. Amb caràcter general l'autorització de les comissions de servei corresponen al Secretari General de la Conselleria respectiva o Autoritat equivalent en els restants òrgans de la Generalitat.   
2. Es imprescindible l'existència de crèdit pressupostari per poder realitzar la comissió de servei, que no podrà autoritzar se en cap altre cas.   
Article dinou  
El personal que haja estat autoritzat per a la realització d'un servei, podrà sol·licitar l'acompte de l'import aproximat de les indemnitzacions que pogueren correspondre-li.   
CAPITOL V  
Justificació  
Article vint  
Les dietes hom les justificarà, a més de les factures a les quals es refereix l'article vuité, amb l'ordre i la certificació de la comissió de servei, així com amb la documentació complementària que, si de cos, hom establesca d'acord amb la naturalesa del servei.   
Article vint-i-u  
Les despeses de viatge es justificaran de la forma següent:   
a) Quan el viatge es realitze per mitjà de línies regulars (aèries, marítimes o terrestres) amb el bitllet original, i no podran ser acceptats aquells que no complesquen l'esmentada condició.   
b) Si el viatge es realitza en vehicle de lloguer, la justificació serà la factura de l'empresa que realitzà el servei.   
c) Si hom utilitza el vehicle particular, al marge de l'autorització per a utilitzar aquest mitjà de transport manifestada en l'ordre de la comissió, hom l'acompanyarà amb una declaració de l'interessat en la qual expresse el vehicle, matricula d'aquest i el nombre de quilometres recorreguts.   
Article vint-i-dos  
La indemnització especial haurà de justificar-se amb les facturesde les despeses extraordinàries realitzades o dels danys soferts en els béns dels comissionats, així com d? una re solució motivada en la qual n'autoritza la percepció.   
Article vint-i-tres  
La indemnització per residència eventual serà justificada amb l'autorització de l'Autoritat o Càrrec que estiga facultat per al seu atorgament.   
Article vint-i-quatre  
Per les assistències hom confeccionarà una nòmina en la qual hom especificarà, amb la certificació del Secretari de cadascun dels Consells, Juntes, Comissions, Jornades, Cursos, Tribunals, etc., la concurrència personal dels membres que assistesquen a cadascuna de les reunions.   
Així mateix, per justificar les assistències caldrà la signatura del rebut, per l'interessat, en la nòmina corresponent.   
Article vint-i-cinc  
La indemnització per trasllat de residència hom la justificarà amb la documentació que tot seguit detallem:   
-Document fefaent que avale trobar-se en qualsevol dels supòsits, que reglamentàriament atorga el dret a aquesta indemnització.   
-Documents que determinen els membres de la família pels quals es té dret a percebre, tant les despesesde viatge, com les dietes que puguen correspondre.   
-Document expedit per la Conselleria d'Economia iHisenda en què s'expresse tant l'autorització per al trasllat del mobiliari i objectes com les condicions en les quals aquest s'ha d'efectuar.   
Article vint-i-sis  
La sol·licitud i autorització de les comissions de servei que siga precís de realitzar en l'estranger seguirà el mateix tràmit que les comissions de servei en territori nacional.   
La quantitat serà determinada, en cada cas, segons el país al qual hi haja de desplaçar-se i el caràcter del servici a realitzar, i l'import serà abonat al comissionat com una indemnització especial.   
DISPOSICIONS FINALS  
Primera  
Hom autoritza la Conselleria d'Economia i Hisenda per dictar totes les disposicions que considere oportunes per a l'aplicació i el desenvolupament d'aquest Decret.   
Segona  
Aquest Decret entrarà en vigor el mateix dia de la seua publicació en el Diari Oficial de la Generalitat Valenciana   
València, a 23 de desembre de 1985.   
El President de la Generalitat,  
JOAN LERMA I BLASCO  
El Conseller de Economiay Hacienda,  
ANTONI BIRLANGA I CASANOVA  
ANNEX I  
Classificació del personal  
GRUP PRIMER  
Subsecretaris, Secretaris Generals, Directors Generals i assimilats.   
GRUP SEGON  
Directors Territorials dels Organs de la Generalitat i personal amb complement de destinació de nivell 28 o superior o amb dotació econòmica igual per aquest concepte, les funcions dels quals s'estenen a tot l'àmbit territorial de la Generalitat.   
Qualsevol altre càrrec legalment assimilat als anteriors.   
GRUP TERCER  
Personal classificat en el Grup A, així com aquells qui sense pertànyer a aquest, hom els exigesca, en l'exercici de les seues funcions, la possessió de la titulació necessària per a la integració en aquest Grup.   
GRUP QUART  
Personal classificat en el Grup B, així com aquells qui sense pertànyer a aquest, hom els exigesca en l'exercici de les seues funcions, la titulació necessària per a la integració en aquest Grup.   
GRUP CINQUE  
La resta del personal no inclós en els Grups anteriors.   
MEMBRES DE CONSELLS, COMISSIONS, JUNTES, TRIBUNALS I ALTRES ORGANS ANALEGS, AIXI COM LES PERSONES A LES QUALS ES REFEREIX L'APARTAT SEGON DE L'ARTICLE PRIMER.   
Hom classificarà, amb aquesta finalitat, d'acord amb la rellevància i representació de l'Organ, així com amb els mèrits i titulació exigits per a formar part d'aquells.   
ANNEX II  
Dictes i altres despeses  
A) En Municipis de la Comunitat Valenciana amb població de dret de més de 100.000 habitants o fora del seu àmbit territorial.  
GRUP HOSTALATGE MANUTENCIO ALTRES DESPESES  
PRIMER 7.000 6.000 1.500  
SEGON 6.390 4.500 1.000  
TERCER 4.260 4.000 700  
QUART 3.195 3.500 500  
CINQUÉ 2.556 3.000 300  
B) En Municipis de la Comunitat Valenciana amb població de dret de 100.000 habitants o menys.  
GRUP HOSTALATGE MANUTENCIO ALTRES DESPESES  
PRIMER 6.390 3.195 1.500  
SEGON 5.300 2.800 1.000  
TERCER 4.260 2.343 700  
QUART 3.195 1.917 500  
CINQUÉ 2.556 1.278 300  
C) Indemnitzacions pel subconcepte «Altres despeses» en comissions a l'estranger.  
GRUP PESSETES  
PRIMER 9.000  
SEGON 7.000  
TERCER 6.000  
QUART 5.000  
CINQUÉ 4.000  
ANNEX III  
Indemnització per quilometratge  
CATEGORIA PESSETES  
Turismes 17  
Motocicletes 6  
En fer-se el recorregut per camins forestals o semblants que puguen suposar un deteriorament excessiu del vehicle utilitzat, els imports anteriors s'incrementaran en el 50%.  
ANNEX IV  
Assistències  
A) A TRIBUNALS  
CATEGORIA LLOC QUANTITAT  
 màxima dia  
 1a. President i Secretari 3.728  
 Vocals 3.195  
 2a. President i Secretari 3.195  
 Vocals 2.663  
 3a. President i Secretari 2.663  
 Vocals 2.130  
 4a. President i Secretari 2.130  
 Vocals 1.598  
 5a. President i Secretari 1.598  
 Vocals 1.065  
B) A SEMINARIS, CURSOS, etc.  
PARTICIPACIO Quantitat màxima  
Moderador 4.500 Pts/dia  
Conferenciant 10.000 Pts/Confr  
Ponent 6.000 Pts/Pncia.  
Professor-Curs 1a. Categoria 3.000 Pts/hora  
Professor-Curs 2a. Categoria 2.500 Pts/hora  
Professor-Curs 3a. Categoria 2.000 Pts/hora  
Professor-Curs 4a. Categoria 1.500 Pts/hora  
rofessor-Curs 5a. Categoria 1.000 Pts/hora  
La determinació de les indemnitzacions per assistència, quan qui tinga dret a la seua percepció no forme part del personal al servei de la Generalitat Valenciana, serà competència del Conseller d'Economia i Hisenda a proposta de la Conselleria interessada.


Còpia Permalink ELI